తెలంగాణలో మహిళా తహసీల్దార్ దారుణహత్య WATCH LIVE TV
గంభీర్‌కు ఇండోర్ టెస్టే ఆఖరిదా..?
భారత డాషింగ్ ఓపెనర్ గౌతం గంభీర్ చాలా విరామం తరవాత జాతీయ జట్టులోకి వచ్చాడు.
TNN | Updated:
Oct 7, 2016, 04:55PM IST
భారత డాషింగ్ ఓపెనర్ గౌతం గంభీర్ చాలా విరామం తరవాత జాతీయ జట్టులోకి వచ్చాడు. కేఎల్ రాహుల్, శిఖర్ ధావన్ గాయపడటంతో శనివారం నుంచి న్యూజిలాండ్&zwnj;తో జరగనున్న మూడో టెస్టులో గంభీర్ ఆడనున్నాడు. కెప్టెన్ విరాట్ కోహ్లి కూడా శుక్రవారం ఈ విషయాన్ని ఖరారు చేశాడు. అయితే గంభీర్&zwnj;కు ఇండోర్ టెస్టే ఆఖరిదనే సంకేతాలు కనిపిస్తున్నాయి. ఈ 34 ఏళ్ల ఎడమచేతి బ్యాట్స్&zwnj;మెన్ తన అంతర్జాతీయ కెరీర్&zwnj;ను ఘనంగా ముగించడానికి ఇది మంచి అవకాశమనే వార్తలు వినిపిస్తున్నాయి. మరో వైపు ఇండోర్&zwnj;లోని హోల్కార్ స్టేడియంలో జరుగుతున్న రెండు రోజుల ప్రాక్టీస్ సెషన్&zwnj;లో గంభీర్ పాల్గొన్నాడు. శుక్రవారం నెట్స్&zwnj;లో సుమారు రెండు గంటలపాటు కష్టపడ్డాడు. పేస్, స్పిన్ బౌలింగ్&zwnj;లను సమర్థంగా ఎదుర్కొన్నాడు.
సుమారు రెండేళ్ల క్రితం అంటే 2014లో ఓవల్&zwnj;లో జరిగిన టెస్టులో గంభీర్ చివరిగా ఆడాడు. ఆ మ్యాచ్&zwnj;లో గౌతం ఘోరంగా విఫలమయ్యాడు. తొలి ఇన్నింగ్స్&zwnj;లో డకౌట్ కాగా రెండో ఇన్నింగ్స్&zwnj;లో 3 పరుగులకే పరిమితమయ్యాడు. అంతకు ముందు ఓల్డ్ ట్రాఫోర్డ్&zwnj;లో జరిగిన మ్యాచ్&zwnj;లోనూ తొలి ఇన్నింగ్స్&zwnj;లో 4, రెండో ఇన్నింగ్స్&zwnj;లో 18 పరుగులు చేశాడు. ఆ తరవాత జాతీయ జట్టులో స్థానం కోల్పోయాడు. దీంతో గంభీర్ అంతర్జాతీయ కెరీర్ ముగిసినట్లే అనుకున్నారు. అయితే తాజాగా ఐపీఎల్, దులీప్ ట్రోఫీల్లో గంభీర్ మళ్లీ ఫాంలోకి రావడం, ఆరుసార్లు 50పైగా పరుగులు సాధించడంతో మళ్లీ జట్టులోకి పునరాగమనం చేశాడు. కోల్&zwnj;కతా టెస్టులో శిఖర్ ధావన్ ఆడటంతో గంభీర్&zwnj;కు అవకాశం రాలేదు. మరి ఇప్పుడొచ్చిన అవకాశాన్ని గంభీర్ అందిపుచ్చుకుంటాడో లేక ఇదే తన ఆఖరి టెస్టుగా మార్చుకుంటాడో చూడాలి.